text: بطاطا و ليمون و زعتر أخضر , كل كنوز المطبخ اليوناني بهل الطبخ الرائع , و الوصفة سهلة و طيبة و بهل الشوبات نازلة حفر و تنزيل . عم حضرها كل كم يوم و عم تطلع ممممم .
  أخر مرة حضرتها ضفت فيتا للبطاطا و رجعت فوتها للفرن , طلعت شغلة معتبرة , بس على اعتبار انو كاميرتي معطلة و ما عم تتصلح ما قدرت صور الطبق مع الفيتا , بكل الاحوال مع فيتا شي فخم و من دونها خفيفة و منعشة , بقى انت شوفي الي بيناسبك
text: #000005
text: بطاطا،زعتر أخضر،فيتا،ليمون،مطبخ يوناني،مقبلات
text: #000007
text: وصفات تانية ممكن تعجبك
text: #000008
text: بصراحة انا اتثرت بالحكي اكثر من الاكلة على كل حال هاي المرة سلم تمك وبعدين ايديكي
text: #000014
text: وانتقل من الثرثرلوجيا الى الطبخولوجيا
  مو معقول من اللحظة الي قرات فيها الوصفة البطاطا اليونانية عرفت انها تمااام المطلوبة للعشا وفعلا بدوره بسيطة بذاكرتي كل المكوناتها البسيطة عندي
  وما كذبت خبر بوشي ع المطبخ وخلال ربع ساعة كانت بالفرن هلا النهفة هو زوجي الي قلي شو عم تعملي قلتلو تجربة رح تعجبك طبعا هو ما كتير انسر لانو بدهاشي ساعة بالفرن والنتيجة بالنسبة الو مو محسومة وقلي افتحيلي علبة تونة للاحتياط وما بخبرك بعد ساعة وخمس ددقايق كانت الصينية شبه فاضية وانا وهو عم نتسابق على اخر كم قطعة
  ونهاية تسلم ايدك على هالموقع التحفة
text: #000017
text: ان شاء الله تجربي البطاطا و تحبيها , و رح استنى رايك بكاتو الشوكولا , بوسات كتيرة الك , و ان شاء الله لما بترجعي حابة ارجع نقعد مع بعض
text: #000022
text: بتجننننن سهلة وخرج صيف تسلم ايديك :p
text: #000023
text: أما بخصوص الطبخة.. فشكلها طيبة يامي يامي .. بس أنا كلللللللللللل ما بعمل بطاطا بالفرن بتطلع ما جاهزة حتى لو ضلت ساعة ونص في سبب ولا بس هيك؟
  مرة جربت وصفة كتير بتشبه هي بس كانت إضافتها التوم ..... طيبة
  وماما عطول بتعملها، بس بدال المي بتحط كريما، هي بعدين ما حتبين بس بتعطي طراوة ونكهة طيبة للبطاطا.
text: #000027
text: بس كان عندي سؤال، هلئ أنا بعرف أن البطاطا بقشرها بتنعمل بس إذا كانت تازة .. ولا انتي شو رأيك ؟
  طيب كيف منعرف إذا تازة ؟ :roll
text: #000028
text: حبيت كتير فكرة البطاطا و الكريم و التوم , بزمناتي محضرة هيك شي و كان بياخد العقل
text: #000041
text: شو قصة بطاطتك ؟ لازم تستوي شو ما كان نوعا , عم فكر انو شو درجة حرارة فرنك و على ايا رف بتحطيها ؟
text: #000042
text: اكيد هل الوصفة , و غيرها من الي بده بطاطا بقشرها , بدها بطاطا تازة . و البطاطا بيكون لونها فاتح و قشرتها ناعمة و لما بتقدم بيصير لونها غامق و القشرة كانها سميكة و ممكن يطلع عليها براعم , اكيد ما برميها في الها شي ترليون وصفة
text: #000043
text: يا ستي انا بستعمل الدريعي , في بالكيلو و في مغلفة , بحب طعمتها كتير , بس ممكن احيانا تجي مالحة شوي لهيك بدوقها قبل الاستعمال
text: #000046
text: فيكي تستغني عن الفيتا هون او تستبدليها بايا جبنة صفرا تانية و اكيد بنصحك كتير انو تجربيها , حتى مع صمن و خيار ما في اطيب منها
text: #000047
text: يا ستي في كتير ستات بيوت بتخبي وصفاتها , بقى انتي برافو عليك , و الله يعطيكي على اد نيتك
  رفيقتي ما قصدها على الوصفات , كانت عم تحكي عن الحكي الي قبل الوصفات , انو ما كتير الو داعي :roll
text: #000052
text: الله يجزيك الخير يا رب ... معناها البطاطا هون تازة .. لسه ما عملتها ، لأن عملت فاصوليا بالزيت ولهلئ في. بس تخلص ان شاء الله بعمل هالبطاطا.
text: #000055
text: أنا فرني ممزوج بالمايكرويف وماكسيموم فيه 200 درجة ... ومن قد ما حاولت اعمل بطاطا فيه ، اخر مرة تركتها ساعة ونص عالـ180 .. بس مافي خواص ما عم تجهز. يمكن رح صير اعمللها سلقة أو قلية قبل وضعها هونيك.
  طبعاً هالفرن بيشتغل عالهواء الساخن (مو الغاز متل العاديات).
  يعني كل شي بيطلع رائع رائع فيع كللللللل شي إلا البطاطا :upset
text: #000056
text: مبارح كنت بالمول واشتريت جبنة فيتا مخصوص لهالوصفة وقلت سبحان الله على التقدم التكنولوجي اللي جمعني بمنى اللي مابعرفها ومابتعرفني وعلمتني كتير اكلات طيبة وهي انا عم اسمع نصيحتها وعم اشتري جبنة الفيتا وهون دعيتلك من قلبي يامنى
  منى عندي سؤال الفيتا اللي جبتها طيبة بس متل ماقلتي حسيها مالحة شوي ياترى فيني شوي انقعها بالمي لتروح ملوحتها او رايك حطها متل ماهية على صينية البطاطا بتطلع طيبة
text: #000058